text: Smadrede rude og blev anholdt
  17 februar 2011 kl. 08.55
  To drenge på 15 og 16 år taget af politiet torsdag morgen i Sønderborg efter forsøg på indbrud.
  Sønderborg er plaget af kriminalitet blandt de unge, men de to anholdte har ikke tidligere gjort sig skyldige i alvorlige forseelser. De blev anholdt i Ringgade ved halv fem-tiden, efter de knuste en rude i et hus.
  Drengene blev taget på fersk gerning af betjente, der var på patrulje på grund af en række mistænkelige begivenheder i løbet af natten.
   
  Begge drenge er fra Sønderborg. De bliver i dag forhørt af politiet, og derefter bliver det afgjort, om de skal sættes fri eller anbringes og holdes under opsyn.
  